


Z A P I S N I K
13. sjednice Vijeća MO “Nadbiskup Antun Bauer“
održane dana 28. travnja 2022. g. s početkom u 18.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Ante Barišić, Marina Bauer, Bojana Ivanišević, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su nazočni svi članovi/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 12. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 11. sjednice Vijeća MO.
Predsjednica Vijeća otvara raspravu o predloženom Dnevnom redu 13. sjednice Vijeća MO, a Vijeća jednoglasno, bez rasprave, donosi sljedeći
                                                                 DNEVNI  RED
1. Odluka o izmjenama i dopunama Odluke o davanju u zakup i na drugo korištenje površina javne namjene
2. Molbe/zahtjevi za korištenje prostora (ZJN i M!)
3. Pitanja, prijedlozi i razno

Ad.1. Odluka o izmjenama i dopunama Odluke o davanju u zakup i na drugo korištenje površina javne namjene

1. Članovi Vijeća informirani su o Prijedlogu Odluke o izmjenama i dopunama Odluke o davanju u zakup i na drugo korištenje površina javne namjene
Prijedlog  je razmotren i nakon kraće rasprave jednoglasno usvojen.

Ad. 2.	Zahtjev za povremeno korištenje prostora – donošenje Zaključka

Predsjednica je obavijestila članove o pristiglim molbama Zagreb je naš! i Možemo za korištenjem prostora. 

Članovi vijeća su jednoglasno prihvatili molbu Zagreb je naš! te donijeli sljedeći 

                                              Z A K L J U Č A K

1. Političkoj stranci Zagreb je naš! odobrava se povremeno korištenje dvorane u objektu mjesne samouprave, Zagreb, Bauerova 21 u terminu  četvrtkom  od 18,00 - 21,00 sat.

2. Prostor iz točke 1. ovog zaključka koristit će  Zagreb je naš! bez naknade.

3. Zagreb je naš! se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Članovi vijeća također su jednoglasno prihvatili molbu Možemo! – politička platforma te donijeli sljedeći 
                                              Z A K L J U Č A K

1. Političkoj stranci Možemo! – politička platforma odobrava se povremeno korištenje dvorane u objektu mjesne samouprave, Zagreb, Bauerova 21 u terminu  ponedjeljkom  od 18,00 - 21,00 sat.

2. Prostor iz točke 1. ovog zaključka koristit će  Možemo! – politička platforma bez naknade.

3. Možemo! – politička platforma se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Ad. 3 Razno

Članovi vijeća raspravljali su o potrebi postavljanja tzv. klamerica za bicikle, te su donijeli prijedlog lokacija:

· Bauerova 21
· Križanje Bauerove ulice i tzv. Mala Martićeva – na pločniku između pješačkog prelaza i kućnog broja Martićeva 14F.
· Križanje Marićeve i Tomašićeve ulice – ispred/u blizini Pekarnice Dubravica

Prometna situacija:
Članovi vijeća ponovno su raspravljali o prijedlogu za postavljanje uspornika, točnije uzdignute plohe u zoni raskrižja Ulice Antuna Bauera i Ulice Šandora Brešćenskog. Gradski ured za obnovu, prostorno uređenje, izgradnju, graditeljstvo, komunalne poslove i promet je isti odbio (Očitovanje – KLASA: 340-08/21-002/1562, URBROJ: 251-10-41-1/010-22-9 od 17. ožuka 2022.) s obrazloženjem da je Ured u suradnji s Ministarstvom unutarnjih poslova, Policijskom upravom zagrebačkom, Službom za sigurnost cestovnog prometa proveo prometno-sigurnosnu analizu stanja sigurnosti za zonu raskrižja Ulice Antuna Bauera i Ulice Šandora Brešćenskog. 

Članovi Vijeća ljubazno mole da im se dostavi spomenuta Prometno sigurnosna analiza na uvid, te naglašavaju da postoji svakodnevna opasnost za pješake koji koriste pješački prelaz, te da je samo pitanje vremena kada će se dogoditi neka tragedija. Vjerujemo da će se tada svima biti jasno da postoji potreba za izmjenom postojeće regulacije prometa, ali nažalost, biti će prekasno!
Stoga apeliramo na nadležni Ured, kao i na MUP da preveniraju potencijalnu tragediju.


Sjednica je završila u 20:00.
Zapisnik vodila: Goranka Tropčić Zekan



Predsjednica
MO „Nadbiskup Antun Bauer“

Goranka Tropčić Zekan,v.r.

KLASA:  024-08/22-003/892
URBROJ: 251-13-11-1-22-2

